“กสทช.” กำชับโอเปอเรเตอร์ ดูแลคุณภาพสัญญาณ รองรับเก็บตก “คนละครึ่ง” พรุ่งนี้
“กสทช.” กำชับโอเปอเรเตอร์ ดูแลคุณภาพสัญญาณ รองรับเก็บตก “คนละครึ่ง” พรุ่งนี้
“กสทช.” กำชับโอเปอเรเตอร์ ดูแลคุณภาพสัญญาณ รองรับเก็บตก “คนละครึ่ง” พรุ่งนี้
19 ม.ค. 2564

นายไตรรัตน์ วิริยะศิริกุล รักษาการแทนเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (รักษาการแทน เลขาธิการ กสทช.) เปิดเผยว่า ตามที่มติที่ประชุมคณะรัฐมนตรีเมื่อวันที่ 19 ม.ค. 2564 ได้เห็นชอบตามที่กระทรวงการคลังเสนอให้มีการลงทะเบียน “คนละครึ่ง เฟส 2” โดยให้มีการลงทะเบียนผ่านระบบ www.คนละครึ่ง.com ในวันพรุ่งนี้ (20 ม.ค. 2564) ตั้งแต่เวลา 06.00 น. นั้น
สำนักงาน กสทช. ได้มีหนังสือกำชับโอเปอเรเตอร์ทุกรายดูแลคุณภาพสัญญาณโทรศัพท์เคลื่อนที่ให้พร้อมรองรับการลงทะเบียน “คนละครึ่ง เฟส 2” ที่ขั้นตอนการลงทะเบียนมีความจำเป็นที่จะต้องได้รับรหัสผ่านแบบใช้ครั้งเดียว (One Time Password – OTP) ผ่านบริการข้อความสั้น (Short Message Service – SMS) ด้วย
สำนักงานฯ จึงขอความร่วมมือให้โอเปอเรเตอร์ทุกรายเพิ่มขีดความสามารถ และกำชับเจ้าหน้าที่ที่เกี่ยวข้องให้ดูแล บำรุงรักษา ซ่อมแซม และปรับปรุงแก้ไข โครงข่ายโทรคมนาคม อุปกรณ์ ที่ใช้ในการให้บริการประชาชนให้สามารถรองรับการใช้งานได้อย่างมีประสิทธิภาพ โดยเฉพาะบริการ SMS ต้องไม่ให้เกิดความผิดพลาด เพื่อไม่ให้เกิดผลกระทบต่อการลงทะเบียนดังกล่าว